Publication: Magyar Közlöny
Issue: MK-2001-11 (Year: 2001, Number: 11)
Era: 1990-2004
Section: 1994, 203. stb.].” [30/1997. (IV. 29.) AB határozat. ABH
Paragraph Index: 1034

2. § (1) bekezdése tükrében. 2.1. Az SzVMt. 1. § (4) bekezdése olyan összeférhetetlenségi szabályt állapít meg, amely nem engedi meg, hogy a szolgálati viszony fennállása alatt a hivatásos állomány tagjai egyidejűleg a törvény hatálya alá tartozó vállalkozás tulajdonosai, vezető tisztségviselői vagy tagjai legyenek. Az, hogy az SzVMt. 1. § (4) bekezdése „csak” a tulajdonosok, vezető tisztségviselők és tagok köréből zárja ki a fegyveres erők, illetve a rendvédelmi szervek hivatásos állományú tagjait, nem „joghézag”, hanem tudatos jogalkotói szándék. Az 1. §-hoz fűzött indokolás a következő: „A törvény 1. §-a tételesen meghatározza a törvény tárgyi és személyi hatályát, a részletes szabályozást megelőzően rendelkezik a kamarai tagság kötelező voltáról, továbbá egy összeférhetetlenségi szabályt is tartalmaz. Ezen rendelkezés meg kívánja akadályozni, hogy a hivatásos állomány az állami rendvédelemben birtokolt kapcsolatait, információit a „piaci rendvédelem” területén kamatoztathassa. A törvény ugyanakkor nem zárja ki, hogy a fegyveres szerv hivatásos állományú tagja — az erre irányuló törvényi rendelkezések megtartásával — szabadidejében személyés vagyonvédelmi, magánnyomozói, biztonságtechnikai vállalkozás alkalmazottja lehessen.” Az Alkotmánybíróság megvizsgálta, hogy mit jelent az „erre irányuló törvényi rendelkezések megtartásával” fordulat. A hivatásos tisztek szakmai összeférhetetlenségi szabályait a fegyveres szervek hivatásos állományú tagjainak

Source: https://magyarkozlony.hu/hivatalos-lapok/9198e1e996be4baa3a19f06d4ae3b27f73d84edb/dokumentumok/27b13f8c88fd269a71ab6d38abc93ab54f792202/letoltes